Document ID: 31995R1624

ΚΑΝΟΝΙΣΜΟΣ (ΕΚ) αριθ. 1624/95 ΤΟΥ ΣΥΜΒΟΥΛΙΟΥ της 29ης Ιουνίου 1995 για τροποποίηση του κανονισμού (ΕΚ) αριθ. 3699/93 για καθορισμό των κριτηρίων και όρων των κοινοτικών παρεμβάσεων διαρθρωτικού χαρακτήρα στον τομέα της αλιείας, της υδατοκαλλιέργειας και της μεταποίησης και εμπορίας των προϊόντων τους
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2080/93 του Συμβουλίου της 20ής Ιουλίου 1993 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το χρηματοδοτικό μέσο προσανατολισμού της αλιείας (1),και ιδίως το άρθρο 6,
την πρόταση της Επιτροπής (2),
τη γνώμη του Ευρωπαϊκού Κοινοβουλίου (3),
τη γνώμη της Οικονομικής και Κοινωνικής Επιτροπής (4),
Εκτιμώντας:
ότι οι διατάξεις της σύμβασης του Λονδίνου (ITC 69) επεκτάθηκαν στο σύνολο των αλιευτικών σκαφών με τον κανονισμό (ΕΟΚ) αριθ. 2930/86 του Συμβουλίου της 22ας Σεπτεμβρίου 1986 που ορίζει τα χαρακτηριστικά των αλιευτικών σκαφών (5) 7 ότι η εφαρμογή των διατάξεων της εν λόγω σύμβασης θα γενικεύσει, εν καιρώ και το αργότερο μέχρι την 1η Ιανουαρίου 2004, τη χρήση της ολικής χωρητικότητας ως μονάδας χωρητικότητας όλων των σκαφών του αλιευτικού στόλου της Ευρωπαϊκής Ένωσης 7 ότι η χρήση αυτή συνιστά απαραίτητη την προσαρμογή των διατάξεων του κανονισμού (ΕΚ) αριθ. 3699/93 (6), εφόσον αναφέρονται στη χωρητικότητα των σκαφών, και ιδίως των πινάκων 1 και 2 του παραρτήματος IV 7 ότι θα πρέπει να εξασφαλισθεί η εναρμόνιση των διαδικασιών που αναφέρονται στα άρθρα 5 και 6 του εν λόγω κανονισμού 7 ότι ενδείκνυται να μειωθεί το κατώτατο όριο δραστηριότητας που καθιστά ένα αλιευτικό σκάφος επιλέξιμο για τα μέτρα οριστικής παύσης όσον αφορά τα αλιευτικά σκάφη που είναι νηολογημένα στους λιμένες τους ευρισκόμενους στα βόρεια της Βαλτικής, λαμβανομένων υπόψη των ιδιαίτερων κλιματολογικών συνθηκών της περιοχής αυτής, οι οποίες παγώνουν τα ύδατά τους, λόγω της χαμηλής περιεκτικότητάς τους σε άλας, κατά τη διάρκεια ενός μεγάλου τμήματος του έτους,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 3699/93 τροποποιείται ως εξής:
1. Στο άρθρο 5 παράγραφος 2, οι λέξεις «του άρθρου 8 του κανονισμού (ΕΟΚ) αριθ. 2080/93» αντικαθίστανται από τις λέξεις «του άρθρου 18 του κανονισμού (ΕΟΚ) αριθ. 3760/92».
2. Στο άρθρο 8 παράγραφος 2 δεύτερο εδάφιο, παρεμβάλλεται το ακόλουθο κείμενο μετά τις λέξεις «25 κοχ»: «ή 27 GT».
3. Στο άρθρο 16 προστίθεται η ακόλουθη παράγραφος:
«3. Από την 1η Ιανουαρίου 2004, μόνον η αναφορά στην μονάδα χωρητικότητας GT είναι δυνατή στον παρόντα κανονισμό.».
4. Στο παράρτημα ΙΙΙ σημείο 1.1 στοιχείο α) πρώτο εδάφιο, προστίθεται η ακόλουθη φράση:
«Στη Βαλτική Θάλασσα, ο αριθμός των 75 ημερών μειώνεται στις 60 ημέρες για τα σκάφη τα νηολογημένα στους λιμένες που ευρίσκονται βορείως του παραλλήλου 59° 30&prime;Ν.».
5. Στο παράρτημα ΙΙΙ σημείο 1.2 στοιχείο α) πρώτη περίπτωση, παρεμβάλλεται το ακόλουθο κείμενο: «ή 27GT».
6. Στο παράρτημα IV, το σημείο 1 αντικαθίσταται από το κείμενο που περιέχεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 29 Ιουνίου 1995.

Labels: 2
15
6